三山國王廟 (平山)

三山國王廟係一座香港三級歷史建築，喺九龍平山嘅坪石邨側邊，近觀塘道。廟中供奉嘅三山國王，係廣東揭陽嘅3位山神。亦有傳說話三山國王本來係山賊，盤據潮州境內嘅3座山頭，專門劫富濟貧，之後被朝廷降伏咗，然後封咗做將軍，死後更被追封做咗國王。

歷史 
三山國王廟係喺1800年左右起嘅，由坪石村同埋河瀝背村村民合資起，間廟宇嘅位址嗰時係喺海旁。1946年呢座廟曾經擴建，改成為而家嘅面貌，廟前石額上刻有「三山國王」四個字，門旁對聯就寫着：「跡著潮州，凜凜威風扶宋主；靈昭坪石，巍巍廟貌鎮山河。」每到每年農曆二月十五嘅三山國王誕，都會非常熱鬧。

交通

參考 
 《廣東通志》 
 《潮州府志》

南丫島榕樹灣國王宮
 大嶼山深石村三山國王廟

香港二級歷史建築
香港廟宇
類:觀塘區